Parsek

Parsek (tähis pc) on SI-süsteemi mittekuuluv pikkusühik: kaugus, kust vaadates 1 astronoomiline ühik katab 1 kaaresekundi, ehk niisuguse ringjoone raadius, millel üks astronoomiline ühik moodustab ühesekundise kaare.

1 pc = 3,08572 · 1016 m = 3,26168 valgusaastat = 2,062648 · 105 astronoomilist ühikut.

Ühiku nimetus tuleb sõnadest parallaks ja kaaresekund.

Parsek on peamiselt kasutusel Päikesesüsteemi-väliste kauguste mõõtmisel. Näiteks lähim täht Proxima Centauri on Päikesesüsteemist 1,31 pc kaugusel.ENE 7. köide, 1994 

 Parseki suuruse leidmine 
Parsek on defineeritud kui kaugus, mille korral Maa orbiidi raadius paistab 1 kaaresekundilise nurga all. Kuna tegu on väga väikese nurgaga, kasutatakse parseki suuruse leidmiseks tavaliselt täisnurkse kolmnurga lähendit. Nurk p on kolmnurga mitte-täisnurkne nurk suurusega 1 kaarekraadi, kui selle vastaskaateti pikkus on 1 astronoomiline ühik (aü) ja lähiskaateti pikkus 1 parsek (pc). 

Lähtudes radiaani definitsioonist vastab ühele kaaresekundile (kandilistes sulgudes on toodud ühikud):

.

Kuna antud kolmnurga kaatetid on 1 astronoomiline ühik ja 1 parsek, siis tähendab see, et üks parsek on võrdne 206264,8 astronoomilise ühikuga.

Kuna astronoomiline ühik on 149 597 870 700 meetrit (täpne suurus), siis:

 Kauguste ja parallakside teisendamine 
Eelneva definitsiooni tõttu on kaugus d parsekites ja aastaparallaks p seotud järgnevalt:

Kui tähe aastaparallaksi nurk p on 1 kaaresekund, vastab sellele kaugus 1 parsek. Kui tähe aastaparallaks on 1 millikaaresekund (tuhandik kaaresekundit) siis on tähe kaugus 1000 pc. Samamoodi on 100 pc kaugusel oleva tähe aastaparallaks 0,01 kaaresekundit.

Kilo-, mega- ja gigaparsek
Parsekist moodustatakse mõõtühikute detsimaaleesliiteid kasutades suuremad mõõtühikud: kilo-, mega- ja gigaparsek. 

Galaktikate ja ka galaktikagruppide sees kasutatakse sageli mõõtühikuks tuhande parseki pikkusele vahemaale vastavat kiloparsekit (kpc). Näiteks Päikese kaugus Linnutee keskmest on umbes 8,2 kpc. 

Ühe miljoni parseki pikkust vahemaad tähistatakse megaparsekiga (Mpc). Astronoomid kasutavad tavaliselt megaparsekeid kui kirjeldavad galaktikate või galaktikaparvede vahelisi kaugusi. Kaugusi galaktikateni või galaktikate vahelisi vahemaid antakse mõnikord ühikuga Mpc/h (näiteks "50/h Mpc"; kirjutatakse ka kujul "50 Mpc h−1"; h on siin Hubble'i konstant vahemikus 0,5 <h <0,75). 

1 gigaparsek (Gpc) on üks miljard parsekit. 1 gigaparsek on umbes 3,26 miljardit valgusaastat. Seda mõõtühikut kasutatakse enim Universumi suuremastaabilisest struktuurist rääkides.

 Vaata ka 
 Kiloparsek
 Parallaks

 Viited 

 Välislingid 
 Õpik "Astronoomia" ptk. 1.5 Kauguste mõõtmine, 2. veebruar 2026
 Õpik "Astronoomia" ptk. 5.1.2 Tähtede kaugused ja liikumine, 2. veebruar 2026 
 Kosmiliste kauguste mõõtmine muutus täpsemaks ERR Novaator, 15. aprill 2014

Kategooria:Pikkusühikud
Kategooria:Astronoomia